**ΣΥΜΠΛΗΡΩΜΑΤΙΚΗ ΠΡΟΚΗΡΥΞΗ ΤΖΟΥΝΙΟΡ ΚΑΙ ΠΡΟΤΖΟΥΝΙΟΡ 2015-2016**

Η Ένωση Ποδοσφαιρικών Σωματείων Αχαΐας, έχοντας υπόψη της :
1.Την Αθλητική Νομοθεσία, για το Ερασιτεχνικό Ποδόσφαιρο, που σήμερα ισχύει.
2.Τον Κανονισμό Αγώνων Ποδοσφαίρου (Κ.Α.Π. άρθρο 2 παρ. 3), όπως τροποποιήθηκε και συμπληρώθηκε και που σήμερα ισχύει.
3.Τον Κανονισμό Παιδειάς, όπως σήμερα ισχύει.
4.Το Καταστατικό της Ε.Π.Σ. Αχαΐας.
5.Την με αριθ. πρωτ. 440/10-7-2015 Προκήρυξη της Ε.Π.Σ. Αχαΐας για τους αγώνες των τοπικών Πρωταθλημάτων της, περιόδου 2015-2016, και
6.Την Προκήρυξη της Ε.Π.Σ. Αχαΐας,  για τη διεξαγωγή των, στο θέμα αναφερόμενων, Πρωταθλημάτων ΠΑΙΔΩΝ- ΠΡΟΠΑΙΔΩΝ- ΤΖΟΥΝΙΟΡΣ & ΠΡΟΤΖΟΥΝΙΟΡΣ περιόδου 2015-2016, για την καλύτερη απασχόληση του νεανικού αθλητικού δυναμικού των ερασιτεχνών ποδοσφαιριστών των Σωματείων της Ε.Π.Σ. Αχαΐας και την τόνωση του αθλητικού πνεύματος και εν γένει της αθλητικής δραστηριότητας στην περιοχή της Ένωσής μας.

**ΠΡΟΚΗΡΥΣΣΕΙ**

**Την Β’ Φάση των παιδικών πρωταθλημάτων**

**Τζούνιορ - Προτζούνιορ**

**περιόδου 2015-2016.**

***ΤΖΟΥΝΙΟΡ***

Στην Β’ Φάση του Πρωταθλήματος Τζούνιορ θα προκριθούν, βάσει βαθμολογικής κατάταξης, από τον 1ο Όμιλο οι έξι(6) πρώτες ομάδες, από τον 2ο Όμιλο οι δέκα(10) πρώτες ομάδες, από τον 3ο Όμιλο οι δέκα(10) πρώτες ομάδες και από τον 4ο Όμιλο οι έξι(6) πρώτες ομάδες.

Θα διαμορφωθούν 8 όμιλοι των 4 ομάδων και η κατάταξη αυτών θα γίνει με βασικό κριτήριο την ειδική βαθμολογία η οποία θα προκύπτει από την διαίρεση των βαθμών που έχει συγκεντρώσει κάθε ομάδα και του αριθμού αγώνων που έχει αγωνιστεί . Έτσι θα διαμορφωθεί μια νέα κατάταξη με αύξοντα αριθμό 1 – 32.

Οι οκτώ (8) πρώτοι της νέας κατάταξης της ειδικής βαθμολογίας θα είναι και επικεφαλείς των οκτώ νέων ομίλων της Β’ Φάσης.

Οι οκτώ δεύτερες ομάδες κάθε ομίλου θα προκύπτουν με κλήρωση των ομάδων που κατέχουν τις θέσεις 9 - 16 του πίνακα με τις ειδικές βαθμολογίες.

Οι οκτώ τρίτες ομάδες κάθε ομίλου θα προκύπτουν με κλήρωση των ομάδων που κατέχουν τις θέσεις 17 - 24 του πίνακα με τις ειδικές βαθμολογίες. Οι οκτώ τέταρτες ομάδες κάθε ομίλου θα προκύπτουν με κλήρωση των ομάδων που κατέχουν τις θέσεις 25 - 32 του πίνακα με τις ειδικές βαθμολογίες.

Οι ομάδες θα αγωνιστούν όλες μεταξύ τους και στην Γ’ Φάση θα προκριθούν οι δύο (2) πρώτες ομάδες από κάθε όμιλο.

Στην Γ’ Φάση (Φάση των 16) τα ζεύγη των ομάδων θα προκύψουν μετά από κλήρωση και οι αγώνες έως και τους Ημιτελικούς αγώνες θα είναι διπλοί.

***ΠΡΟΤΖΟΥΝΙΟΡ***

Μετά την ολοκλήρωση των αγώνων της Α’ Φάσης, θα πραγματοποιηθούν σε ομίλους των τριών ή των τεσσάρων Τελικοί τιμητικοί αγώνες.

 Ο ΠΡΟΕΔΡΟΣ Ο ΓΕΝΙΚΟΣ ΓΡΑΜΜΑΤΕΑΣ

ΜΠΑΛΑΦΟΥΤΗΣ ΔΗΜΗΤΡΙΟΣ ΜΠΑΣΚΟΥΤΑΣ ΕΛΕΥΘΕΡΙΟΣ